
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 817 

8 Μαίου 2015 


ΑΠΟΦΑΣΕΙ Σ 

Αριθμ. Π23ΔΟΣ&ΑΣ-15620 

Ορισμός αρμοδιοτήτων του Γενικού Γραμματέως Διε¬ 
θνών Οικονομικών Σχέσεων και Αναπτυξιακής Συ¬ 
νεργασίας. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις των παραγράφων 5 και 6 του άρθρου 3 
του Οργανισμού του Υπουργείου Εξωτερικών, που κυρώ¬ 
θηκε με το άρθρο πρώτο του Ν. 3566/2007 «Κύρωση ως 
Κώδικα του "Οργανισμού του Υπουργείου Εξωτερικών"» 
(Α' 117), όπως τροποποιηθείς ισχύει. 

2. Τις διατάξεις των άρθρων 50, 51, 52, 54 και 90 του 
Κώδικα Νομοθεσίας για την Κυβέρνηση και τα κυβερνη¬ 
τικά όργανα, που κωδικοποιήθηκε με το άρθρο πρώτο 
του Π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98), όπως 
τροποποιηθέν ισχύει. 

3. Τις διατάξεις του άρθρου 18 του Ν. 2731/1999 «Ρύθ¬ 
μιση θεμάτων Διμερούς Κρατικής Αναπτυξιακής Συνερ¬ 
γασίας και Βοήθειας ρύθμιση θεμάτων Μη Κυβερνητικών 
Οργανώσεων και άλλες διατάξεις» (Α' 138). 

4. Τις διατάξεις του Ν. 2996/2002 «Ελληνικό σχέδιο 
οικονομικής ανασυγκρότησης των Βαλκανίων» (Α' 62). 

5. Τις διατάξεις των άρθρων 13 και 14 του Ν. 3072/2002 
«Επιθεώρηση αρχών της εξωτερικής υπηρεσίας εκπαί¬ 
δευση και αξιολόγηση των υπαλλήλων του Υπουργείου 
Εξωτερικών και άλλες διατάξεις» (Α' 294). 

6. Τις διατάξεις του Π.δ. 230/1998 «Αρμοδιότητες και 
διάρθρωση της Κεντρικής Υπηρεσίας του Υπουργείου 
Εξωτερικών» (Α' 177), όπως τροποποιηθέν ισχύει. 

7. Τις διατάξεις του Π.δ. 159/2002 «Μεταφορά αρμο¬ 
διοτήτων, υπηρεσιών και προσωπικού του Υπουργείου 
Οικονομίας και Οικονομικών στο Υπουργείο Εξωτερικών 
και σύσταση Γ ενικής Γ ραμματείας Διεθνών Οικονομικών 
Σχέσεων και Αναπτυξιακής Συνεργασίας στο Υπουργείο 
Εξωτερικών» (Α' 140). 

8. Την υπ’ αριθμ. Π13-13135/03.04.2015 απόφαση του Πρω¬ 
θυπουργού και του Υπουργού Εξωτερικών, με την οποία 
ο Γεώργιος Τσίπρας του Ηρακλή διορίσθηκε στη θέση 
του μετακλητού Γ ενικού Γ ραμματέα της Γ ενικής Γ ραμ¬ 
ματείας Διεθνών Οικονομικών Σχέσεων και Αναπτυξιακής 
Συνεργασίας του Υπουργείου Εξωτερικών (Υ.Ο.Δ.Δ. 239). 


9. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

Αρμοδιότητες Γ ενικού Γ ραμματέως Διεθνών 
Οικονομικών Σχέσεων και Αναπτυξιακής Συνεργασίας 

Ο Γ ενικός Γ ραμματέας Διεθνών Οικονομικών Σχέσεων 
και Αναπτυξιακής Συνεργασίας του Υπουργείου Εξωτε¬ 
ρικών, Γεώργιος Τσίπρας: 

1. Προίσταται της Γενικής Γραμματείας Διεθνών Οι¬ 
κονομικών Σχέσεων και Αναπτυξιακής Συνεργασίας του 
Υπουργείου Εξωτερικών και των υπηρεσιών, που υπά¬ 
γονται σε αυτή. 

2. Προίσταται αμέσως μετά τον Υπουργό και τον αρ¬ 
μόδιο Αναπληρωτή Υπουργό της Β' Γ ενικής Διεύθυνσης 
Οικονομικών Σχέσεων, των Διευθύνσεων και λοιπών ορ¬ 
γανικών μονάδων, που υπάγονται σε αυτή. 

3. Προίσταται αμέσως μετά τον Υπουργό και τον αρ¬ 
μόδιο Αναπληρωτή Υπουργό της Δ5 Διεύθυνσης Προ¬ 
στασίας Περιβάλλοντος. 

4. Συντονίζει μετά τον Υπουργό τη συμμετοχή του 
Υπουργείου Εξωτερικών σε συλλογικά όργανα και ομά¬ 
δες εργασίας με αντικείμενο την προστασία της δια¬ 
νοητικής ιδιοκτησίας. 

5. Συντονίζει μετά τον Υπουργό τη συμμετοχή του 
Υπουργείου Εξωτερικών σε συλλογικά όργανα και ομά¬ 
δες εργασίας με αντικείμενο την ενεργειακή πολιτική 
της Χώρας. 

6. Ασκεί τις αρμοδιότητες που προβλέπονται σε απο¬ 
φάσεις για τη συγκρότηση Επιτροπών Οικονομικής και 
Εμπορικής Συνεργασίας της Ελλάδας με τρίτες Χώρες. 

7. Παρακολουθεί όλες τις διμερείς οικονομικές σχέ¬ 
σεις της Ελλάδας με άλλες χώρες, όλα τα αναπτυξιακά 
προγράμματα της χώρας καθώς και το Ελληνικό Σχέ¬ 
διο για την Οικονομική Ανασυγκρότηση των Βαλκανίων 
(Ε.Σ.Ο.Α.Β.). 

8. Συντονίζει και υλοποιεί δράσεις του Υπουργείου 
Εξωτερικών, σε ότι αφορά τα συγχρηματοδοτούμενα 
Προγράμματα σε τρίτες χώρες από Διεθνείς Οργανι¬ 
σμούς και Ευρωπαϊκούς Χρηματοδοτικούς Μηχανισμούς 
στα οποία συμμετέχει η Ελλάδα, σε συνεργασία με τις 
εκάστοτε αρμόδιες Διευθύνσεις του Υπουργείου Εξω¬ 
τερικών, τις Αρχές της Εξωτερικής Υπηρεσίας και τα 
κατά περίπτωση συναρμόδια Υπουργεία. 

Στο πλαίσιο ενάσκησης της εν λόγω αρμοδιότητας 
εντοπίζει έργα προς χρηματοδότηση, υποβάλει σχετικές 
προτάσεις εκπονεί μελέτες και μεριμνά για τη διεξα¬ 
γωγή των αναγκαίων ερευνών. 

9. Υπογράφει τις αποφάσεις υπηρεσιακής μετακίνησης 
του προσωπικού του Γραφείου του, του προσωπικού 
της Γενικής Γραμματείας της οποίας προίσταται, της 
Β' Γ ενικής Διεύθυνσης και των Διευθύνσεων και λοιπών 
οργανικών μονάδων που υπάγονται σε αυτή. 

10. Προσυπογράφει όλα τα έγγραφα, που υπογράφει ο 
αρμόδιος Αναπληρωτής Υπουργός, εφόσον προέρχονται 
από τις Υπηρεσίες των οποίων προίσταται, όπως επίσης 
και όλα τα έγγραφα που αφορούν στα αναπτυξιακά προ¬ 
γράμματα της χώρας καθώς και στο Ελληνικό Σχέδιο για 
την Οικονομική Ανασυγκρότηση των Βαλκανίων (Ε.Σ.Ο.Α.Β.). 

11. Μεριμνά για την προετοιμασία και τη διεξαγωγή δια¬ 
πραγματεύσεων με σκοπό την κατάρτιση διεθνών συμβά¬ 
σεων και προγραμμάτων στο πλαίσιο των καθ’ ύλην αρ¬ 
μοδιοτήτων του και επιβλέπει την τήρηση των όρων τους. 

12. Εισηγείται στο αρμόδιο Αναπληρωτή Υπουργό 
αναφορικώς με τα Επιχειρησιακά Προγράμματα αρμο¬ 
διότητας της Ειδικής Υπηρεσίας Συντονισμού και Εφαρ¬ 
μογής Χρηματοδοτικών και Επενδυτικών Προγραμμάτων 


(Ε.Υ.Σ.Χ.Ε.Π.) ώστε να επιτυγχάνεται η μεγαλύτερη δυ¬ 
νατή αξιοποίησή τους από το Υπουργείο Εξωτερικών 
υπέρ της εξωστρέφειας της ελληνικής οικονομίας και 
της προώθησης των εξαγωγών. 

13. Εκτελεί ειδικές αποστολές που του ανατίθενται 
από τον Πρωθυπουργό ή τον Υπουργό Εξωτερικών. 

Αρθρο 2 
Ισχύς διατάξεων 

Από την έναρξη ισχύος της παρούσας απόφασης κα- 
ταργείται η υπ’ αριθμ. Π23ΔΟΣ&ΑΣ-53675/19.12.2012 (Β' 
3424) όμοιά της. 

Αρθρο 3 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΚΟΤΖΙΑΣ 

